

**UPRAVNI ODJEL ZA POVJERENE**

**POSLOVE DRŽAVNE UPRAVE**

**Povjerenstvo za provedbu oglasa za prijem**

**samostalnog upravnog referenta za povjerene poslove**

**KLASA: 112-03/20-1/11**

**URBROJ: 2198/1-19/1-20-13**

**Zadar, 3. srpnja 2020. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), tročlano Povjerenstvo za provedbu oglasa za prijam u službu samostalnog upravnog referenta za povjerene poslove (u daljnjem tekstu: Povjerenstvo) u Upravni odjel za povjerene poslove državne uprave Zadarske županije, s mjestom rada u Biogradu na Moru, objavljuje slijedeći

**POZIV**

**na prethodnu provjeru znanja i sposobnosti kandidata**

Prethodna provjera znanja i sposobnosti kandidata, radi provjere stručnih i općih sposobnosti kandidata prijavljenih na oglas za prijam u službu samostalnog upravnog referenta za povjerene poslove, radno mjesto broj 211. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ 1/20) na određeno vrijeme od 6 mjeseci radi poslova čiji se opseg privremeno povećao, uz obvezan probni rad u trajanju od 2 mjeseca, objavljenog u putem Hrvatskog zavoda za zapošljavanje, Područnog ureda u Zadru, od 12. lipnja 2020. godine, održat će se:

**dana 10. srpnja (petak) 2020. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 9,00 sati**

**Pravo pristupa na prethodnu provjeru znanja i sposobnosti imaju kandidati koji su dostavili pravovremene i potpune prijave, koji udovoljavaju propisanim i objavljenim uvjetima oglasa i koji su dobili poziv za testiranje.**

Prethodna provjera znanja i sposobnosti temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19).

1. Kandidati su se dužni pridržavati utvrđenog vremena testiranja. Za kandidata, koji udovoljava propisanim i objavljenim uvjetima oglasa, a koji ne pristupi prethodnoj provjeri znanja i sposobnosti u zakazano vrijeme, bez obzira na razloge ili tijekom njena trajanja odustane od iste, smatrat će se da je povukao prijavu na oglas.

2. Mole se kandidati sa sobom ponijeti osobnu iskaznicu ili drugu identifikacijsku ispravu.

3. Za vrijeme pisanog testiranja kandidatima nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provodi provjera,

- razgovarati s ostalim kandidatima ili na drugi način remetiti mir i red.

Ukoliko se kandidat ponaša neprimjereno ili prekrši neko od prethodno opisanih pravila, bit će zamoljen da se udalji sa testiranja, a njegov rezultat i rad Povjerenstvo neće bodovati.

4. Pravni izvori za pripremanje kandidata za prethodnu provjeru znanja za samostalnog upravnog referenta za povjerene poslove, radno mjesto broj 211. iz Pravilnika o unutarnjem redu upravnih tijela Zadarske županije („Službeni glasnik Zadarske županije“ 1/20) u Upravnom odjelu za povjerene poslove državne uprave, s mjestom rada u Biogradu na Moru, su sljedeći:

1. Zakon o ugostiteljskoj djelatnosti („Narodne novine“, br. 85/15, 121/16, 99/18, 25/19, 98/19, 32/20, 42/20)
2. Zakon o pružanju usluga u turizmu („Narodne novine“, br. 130/17, 25/19 , 98/19, 42/20)
3. Zakon o obrtu ("Narodne novine", br. 143/13, 127/19, 41/20)
4. Zakon o trgovini, samo od članka 1.-16.("Narodne novine", br. 87/08,  116/08, 76/09,114/11, 68/13, 30/14, 32/19, 98/19, 32/20)
5. Zakon o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17 i 98/19)
6. Statut Zadarske županije („Službeni glasnik Zadarske županije“ 15/09, 7/10, 11/10, 4/12, 2/13, 14/13, 3/18, 5/20).

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/>, izvor objavljen u „Službenom glasniku Zadarske županije“ dostupan je na linku <https://glasnik.zadarska-zupanija.hr/> .

5. Prethodna provjera znanja i sposobnosti kandidata obuhvaća:

- pisanu provjeru znanja iz područja navedenih u pravnim izvorima za pripremanje kandidata,

- intervju.

6. Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti i intervjuu je 20 bodova.

7. Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje ili više od 50% ukupnog mogućeg broja bodova, Povjerenstvo će provesti intervju istog dana.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje su podnijeli prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

8. Kandidat koji je pristupio prethodnoj provjeri znanja i sposobnosti ima pravo uvida u rezultate provedenog postupka.

9. Nakon provedenog postupka prethodne provjere znanja i sposobnosti, Povjerenstvo utvrđuje rang-listu kandidata prema ukupnom broju bodova ostvarenog na pisanom testiranju i intervjuu, te ju dostavlja privremeno ovlaštenom službeniku za obavljanje poslova pročelnika Upravnog odjela za povjerene poslove državne uprave Zadarske županije, uz izviješće o provedenom postupku koju potpisuju svi članovi Povjerenstva.

10. Privremeno ovlašteni službenik za obavljanje poslova pročelnika Upravnog odjela za povjerene poslove državne uprave donijet će rješenje o prijmu u službu u zakonskom roku.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljuje se na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) i na oglasnoj ploči Doma Županije, Božidara Petranovića 8, Zadar, s danom 3. srpnja 2020. godine.

**POVJERENSTVO ZA PROVEDBU OGLASA ZA PRIJEM**

**SAMOSTALNOG UPRAVNOG REFERENTA ZA POVJERENE POSLOVE**